text: Flere advokater dropper gratis retshjælp
  06 februar 2010 kl. 10.27
  De gratis advokatvagter lukker i flere byer - bl.a. i Kolding -  fordi stadig færre advokater ønsker at donere deres arbejdskraft. Det går ud over borgernes retssikkerhed.
   
  Stadig færre advokater vil forære deres arbejdskraft til de gratis advokatvagter, der nu må lukke i byer som Århus og Kolding, skriver Politiken.
   - Vi ser med bekymring på det, fordi vi netop arbejder for at sikre borgerne den retssikkerhed, der ligger i at få kvalificeret rådgivning fra en advokat, siger Jeppe Skadhauge til avisen. Han er medlem af bestyrelsen for Advokatsamfundet.
   Hos Trolle Advokatfirma, der har trukket sig ud af advokatvagten i Kolding, siger ejer Sigurd Trolle.
   - Oprindelig var der omkring 40 advokater, men da de andre firmaer trak sig ud, var vi nede på 20 advokater. Det betød, at vores firma skulle stå for en fjerdedel af vagterne, og derfor ville vi ikke mere.
  